रूस-यूक्रेन के बीच नए सिरे से संघर्ष को लेकर खुश नहीं है अमेरिका: डोनाल्ड ट्रंप – Press24 News Hindi
By Press24 News On Nov 27, 2018
वॉशिंगटन : अमेरिका ने कहा है कि यूक्रेन के जहाजों के खिलाफ रूस के बल प्रयोग करने से वह खुश नहीं है। अमेरिकी राष्ट्रपति डोनाल्ड ट्रंप ने सोमवार को यूक्रेन के उन आरोपों के बीच यह बात कही जिसमें उसने कहा था कि रूस ने एक दिन पहले क्रीमिया के पास काला सागर में उसके तीन नौसैनिक जहाजों को जब्त कर लिया।
ट्रंप से घटना के बारे में पूछे जाने पर सोमवार की दोपहर व्हाइट हाउस में उन्होंने मीडिया से कहा, ‘हम इसको लेकर खुश नहीं हैं। बिल्कुल नहीं। हमने अपना रुख जाहिर कर दिया है और हम इसको लेकर खुश नहीं हैं।’ उन्होंने एक अन्य सवाल के जवाब में कहा, ‘जो कुछ भी हो रहा है वह हमें पसंद नहीं है। उम्मीद है यह ठीक हो जाएगा।’
उन्होंने कहा, ‘मैं जानता हूं कि यूरोप भी इसको लेकर खुश नहीं है। वे इसपर काम कर रहे हैं। हम सब मिलकर काम कर रहे हैं।’ ट्रंप का बयान ऐसे समय में आया है जब संयुक्त राष्ट्र में अमेरिकी राजदूत निक्की हेली ने यूक्रेनी जहाजों के खिलाफ रूस की गैर कानूनी कार्रवाई की आलोचना की।
मेंहदी और संगीत की रस्‍मों से पहले प्रियंका चोपड़ा करेंगी भगवान को याद, 28 नवंबर को पूजा से होगी शुरुआत
December 2018: 1 दिसंबर से बदल जाएंगी ये चीजें, आज ही कर लें तैयारी